**Mór Városi Önkormányzat Képviselő-testületének**

**185/2024. (V.29.) határozata**

**Mór Városi Önkormányzat 2025. évi villamos és földgáz energia beszerzésének előkészítése tárgyában**

Mór Városi Önkormányzat Képviselő-testülete egyetért földgázenergia és villamos energia beszerzése érdekében a Magyar Energia Beszerzési Közösségben történő tagság fenntartásáról, és közös közbeszerzési eljárásokhoz való csatlakozásról a határozat 2. sz. melléklete szerinti fogyasztási helyek tekintetében, az alábbiak szerint:

1. Mór Városi Önkormányzat fenntartásában (működtetésében) lévő és 2024. évben lejáró közműszolgáltatási szerződéssel rendelkező vételezési helyek tekintetében földgáz energia beszerzése és villamos energia beszerzése tárgyban egy évre szóló szerződéskötéssel a fix áras és forint alapú konstrukciót választja ki. Egyúttal jóváhagyja, hogy az Önkormányzat a Sourcing Hungary Kft.-vel (1138 Budapest, Madarász Viktor u. 47-49.) nettó 900.000 Ft/eljárásáron közbeszerzési tanácsadói szerződést kössön.

2. A szerződéskötéshez szükséges bruttó 2.286.000 Ft forrást a Képviselő-testület Mór Városi Önkormányzat 2024. évi költségvetésében az „Általános tartalék” kiadási előirányzat terhére biztosítja, ezen előirányzatból a „Közbeszerzési tanácsadás” előirányzathoz történő átcsoportosítás útján. A Képviselő-testület felkéri a Jegyzőt, hogy a költségvetés következő módosításakor az átcsoportosítást vezesse át.

Határidő: 2024.06.26.

Felelős: jegyző(Pénzügyi Iroda)

3. A Képviselő-testület felhatalmazza a Polgármestert, hogy az Önkormányzat, mint Ajánlatkérő képviseletében a Sourcing Hungary Kft.-vel történő szerződéskötést követően a közbeszerzési eljárások előkészítéséhez szükséges, jelen határozat 1. sz. mellékletét képező dokumentumokat aláírja.

Határidő: 2024.05.31.

Felelős: polgármester(Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző